CELEX: 32011R0762
Language: sl
Date: 2011-07-29 00:00:00
Title: Izvedbena uredba Komisije (EU) št. 762/2011 z dne 29. julija 2011 o uvrstitvi določenega blaga v kombinirano nomenklaturo

3.8.2011   
            
            
               SL
            
            
               Uradni list Evropske unije
            
            
               L 200/4
            
         IZVEDBENA UREDBA KOMISIJE (EU) št. 762/2011
   z dne 29. julija 2011
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi zagotovili enotno uporabo kombinirane nomenklature, ki je priložena Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in je predpisana s posebnimi določbami Unije, za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je zagotoviti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) v obdobju treh mesecev še naprej sklicuje na zavezujoče tarifne informacije, ki jih izdajajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s to uredbo.
            
         
               (5)
            
            
               Odbor za carinski zakonik ni podal mnenja v okviru roka, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN, ki je navedena v stolpcu (2) navedene razpredelnice.
   Člen 2
   V skladu s členom 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki so jih izdali carinski organi držav članic in niso v skladu s to uredbo.
   Člen 3
   Ta uredba začne veljati na dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. julija 2011
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Votel, valjast proizvod brez navoja, izdelan iz jekla, ki ni nerjavno jeklo, prekrit s cinkom (t. i. „ekspresni žebelj“). Na eni strani je popolnoma odprt. En konec je navzven rahlo ukrivljen. Drugi konec je ošiljen in oster.
                  Proizvod se uporablja za pritrjevanje, tako da se s kladivom pribije v navrtano luknjo, npr. za hitro namestitev letev na betonsko steno. Ostri konec omogoča lažje vstavljanje. Kadar je proizvod v celoti pribit na steno, njegova votla oblika, odprtina na eni strani in navzven ukrivljen konec omogočajo boljšo pričvrstitev.
                  
                      (1)
                     Glej sliko
                  
               
               
                  7317 00 90
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 7317 00 in 7317 00 90.
                  Uvrstitev pod oznako 7318 je izključena, saj je oblika proizvoda drugačna od vseh drugih proizvodov, uvrščenih pod navedeno oznako.
                  Uvrstitev pod oznako 7326 je izključena, ker se proizvod ne more šteti za jeklen stenski klin, saj zaradi svoje zasnove ni namenjen pritrjevanju vijakov na stavbni zid.
                  Proizvod je podoben žebljem pod oznako 7317 in ima tudi enako funkcijo. Da ostane predmet, ki ga želimo pritrditi (na primer letev) trdno pričvrščen, je dovolj, da se v celoti pribije s kladivom.
                  Proizvod je zato treba uvrstiti pod KN 7317 00 90 kot druge proizvode iz jekla, podobne žebljem.
               
            
         
      
         (1)  Slika je samo informativne narave.